Keskustelu:Mauri Ylä-Kotola

message: millä perusteella trivia-osiossa mainitut yksityiskohdat ovat "täysin turhaa tietoa"? mauri ylä-kotola lienee ensimmäinen suomalainen yliopiston rehtori joka on ollut ehdolla city-lehden kauneuskilpailussa.Kommentin jätti 90.184.169.249  (keskustelu – muokkaukset) 
replies: text: Varmaan siksi että City-lehden kauneuskilpailut eivät ole merkittävä asia.--Ulrika 3. marraskuuta 2009 kello 12.37 (EET)
replies: text: :Mikä on tämän merkittävyyden mittari? Yhden oletettavasti artikkelin aiheeseen perehtymättömän wikipedistin mielipide? Olen samaa mieltä, etteivät City-lehden kauneuskilpailut sinänsä ole merkittäviä, mutta yliopiston rehtorin ehdollaolo city-lehden kauneuskilpailussa on. Tähän sopinee anekdootti, ettei "koira puri miestä" ole uutinen, mutta "mies puri koiraa" on. Uskon, että mikäli Lapin Yliopiston opiskelijoilta kysyttäisiin, he arvioisivat em. tiedonmurusen valottavan hyvin rehtorinsa olemusta. Ehkä se voitaisiin sijoittaa jonnekin muualle kuin Trivia-otsikon alle.Kommentin jätti 90.184.169.249  (keskustelu – muokkaukset)
replies: text: ::Onneksi Lapin yliopiston opiskelijat eivät joukoittain käy täällä määrittelemässä mikä on merkittävää, ja luulen että suurin osa heistäkään ei pidä moista tietoa merkittävänä, niin fiksua väkeä siellä on opiskelijoissa(kin). Trivia-otsikot ovat Wikipediassa mennyttä aikaa, ja niiden tiedot otsikon mukaisesti tarpeetonta triviaa. Allekirjoittaisitko kommenttisi napilla, joka on muokkausruudun yläreunassa toinen oikealta. --Ulrika 3. marraskuuta 2009 kello 13.14 (EET)
replies: text: :::En aivan ymmärrä että mihin suhteessa on mielestäsi onni, etteivät LaY:n opiskelijat joukoittain käy täällä. Ehkä voisit kertoa lisää? Kuten aiemmin kirjoitin, ehdotan että tieto kauneuskilpailussa ehdollaolosta sisällytettäisiin artikkelin tekstiin jonkin muun otsikon alle. Kenties saatavilla on muitakin viitteitä, jotka valottavat Ylä-Kotolan habitusta joka käsittääkseni erottuu muista suomalaisten yliopistojen rehtoreista. Kiitos allekirjoitusneuvosta.--90.184.169.249 3. marraskuuta 2009 kello 13.24 (EET)
replies: text: ::::Tarkoitan sillä sitä noin yleisesti, että Wikipedian käyttäjien painottuminen johonkin tiettyyn ryhmään voi häiritä artikkelien sisällöllistä ja valikoimallista tasapainoa. Se on jossakin määrin tälläkin hetkellä ongelma, kun käyttäjissä on stetson-tutkimuksen nuorten, miesten, tekniikan alojen edustajia suhteellisesti enemmän kuin heidän osuutensa on väestöstä. Jos Lapin yliopiston viisituhatta opiskelijaa päättäisivät yhtenä miehenä ja naisena ryhtyä muokkaamaan Wikipediaa yhden artikkelin osalta, tulos ei välttämättä olisi hyvä. Mutta muuten ilman muuta tervetuloa, kaikkien yliopistojen ja korkeakoulujen ja AMK:iden opiskelijat, ne jotka eivät vielä ole, ja erityisesti kohdistan kutsuni humanististeille, jotta sen aihepiirien artikkelivalikoima ja -määrä kasvaisi. Mutta ketään ei torjuta, olenhan täällä minäkin, kaikesta huolimatta. --Ulrika 3. marraskuuta 2009 kello 13.36 (EET)
replies: text: :::::Ahaa, ymmärrän. Ehkä voisit kommentoida myös aiemmin esiin tuomiani pointteja City-lehden kauneuskilpailussa ehdollaolon relevanssista konkreettisena lähdeviitteenä artikkelin aiheena olevan rehtorin habituksesta? Lisättäköön vielä, että useissa saman luokan artikkeleissa on vastaavanlaista tietoa; esimerkiksi Pekka Juhana Myrberg "oli tunnettu kuivasta brittiläistyylisestä huumoristaan", ilman minkäänlaisia viitteitä. Onko City-lehti lähteenä jokin punainen vaate vai mistä on kysymys? --90.184.169.249 3. marraskuuta 2009 kello 13.51 (EET)
replies: text: ::::::Nyt on jo muuta puuhaa, joten jätetään tämä keskustelu. Myrberg-artikkeliin voit itse ruveta kaivamaan lähteitä, vastuu on yhtä paljon sinulla kuin minulla tai kenellä tahansa. --Ulrika 3. marraskuuta 2009 kello 14.01 (EET)
replies: text: :::::::Myrberg ei kiinnosta - nostin sen esimerkiksi henkilöä ja tämän olemusta koskevasta tiedosta, jota "Suomen yliopistojen rehtorit ja kanslerit" -luokan artikkeleissa on. Odotan edelleen vastausta ensimmäiseen kysymykseeni.--90.184.169.249 3. marraskuuta 2009 kello 14.07 (EET)

message: Poistin joitain turhanaikaisia kappaleita, mm. Ylä-Kotolan yliopistoonpääsystä. Samaten hänen "Näkemyksistään" oli niukanlaisesti ja vain sangen vanhentunutta materiaalia, pari sitaattia vuodelta 2008. Ylä-Kotola ei ole ollut juurikaan julkisuudessa, eikä häntä kovin laajalti tunneta, joten jos näkemyksiä halutaan artikkelissa esitellä, pitäisi niiden olla jotenkin yleisemmin tärkeitä, ainakin valtakunnallisesti. Lapin yliopisto on kuitenkin aika pieni koulu, ja sellaisen rehtorin mielipiteillä ja näkemyksillä ei automaattisesti ole paljoakaan merkitystä. Artikkelin sisällön ja substanssin suhteen pitäisi olla paljon tarkempana.
thread_title: Merkittävä sisältö